Signe Iversen

Signe Iversen (født 1956) er en samisk språkkonsulent og barnebokforfatter. Hennes første bok, Mánugánda ja Heike («Månegutten og Heike»), som kom ut i 2011, ble i 2013 nominert til den første Nordisk råds barne- og ungdomslitteraturpris fra det samiske språkområdet. 

Signe Iversen er fra Reahpen/Reppen i Nesseby og arbeider som språkkonsulent ved det samiske språksenteret Isak Saba senteret. Fortellingen Mánugánda ja Heike laget hun til sin datter Agnete Saba (den gang Agnete Johnsen) da datteren gikk i småskolen. Siden tok datteren fortellingen med på skolen og fortalte den i klassen. Læreren tok i etterkant kontakt med Signe Iversen og spurte om tillatelse til å sende fortellingen til et forlag, og etter hvert ble det bok av historien. Boka er illustrert av Sissel Horndal. 

 Referanser 

 Eksterne lenker 
 Intervju med Signe Iversen hos finnmarkdagblad.no

Kategori:Samiske forfattere
Kategori:Norske barnebokforfattere
Kategori:Personer fra Nesseby kommune
Kategori:Fødsler i 1956